pythainlp/thai-wiki-dataset-v4 huggingface dataset:
การล้อมเซวัสโตปอล (ค.ศ. 1941–1942)

การล้อมเซวัสโตปอล ยังเป็นที่รู้จักกันคือ การป้องกันที่เซวัสโตปอล (transliteration: "Oborona Sevastopolya") หรือ ยุทธการที่เซวัสโตปอล (German: Schlacht um Sewastopol) เป็นการสู้รบทางทหารที่เกิดขึ้นบนแนวรบด้านตะวันออกในสงครามโลกครั้งที่สอง การทัพครั้งนี้เป็นการสู้รบโดยฝ่ายอักษะ อันได้แก่ เยอรมนี โรมาเนีย และอิตาลี เข้าปะทะกับสหภาพโซเวียตจากพื้นที่ควบคุมที่เซวัสโตปอล ท่าเรือในแหลมไครเมียบนทะเลดำ เมื่อวันที่ 22 มิถุนายน ค.ศ. 1941 ฝ่ายอักษะได้เข้ารุกรานสหภาพโซเวียตในช่วงปฏิบัติการบาร์บารอสซา กองกำลังทางภาคพื้นดินได้เคลื่อนทัพเข้าสู่ไครเมียในฤดูใบไม้ร่วง ปี ค.ศ. 1941 และรุกรานพื้นที่ส่วนใหญ่ วัตถุประสงค์เดียวที่ไม่ได้อยู่ในเงื้อมมือฝ่ายอักษะคือ เซวัสโตปอล ด้วยความพยายามหลายครั้งในการรักษาความปลอดภัยแก่เมืองในเดือนตุลาคมและพฤศจิกายน ค.ศ. 1941 การโจมตีครั้งสำคัญได้ถูกวางแผนเอาไว้จากปลายเดือนพฤศจิกายน แต่เกิดฝนตกหนักทำให้ฝ่ายอักษะต้องเลื่อนการโจมตีจนถึงวันที่ 17 ธันวาคม ค.ศ. 1941 ด้วยภายใต้การบัญชาการของแอริช ฟอน มันชไตน์ กองกำลังฝ่ายอักษะสามารถเข้ายึดครองเซวัสโตปอลในช่วงปฏิบัติการแรก กองทัพโซเวียตได้เปิดฉากการยกพลขึ้นบกบนคาบสมุทรไครเมียที่เคียร์ชในเดือนธันวาคม เพื่อบรรเทาวงล้อมและบีบบังคับให้ฝ่ายอักษะหันเหกองกำลังเพื่อป้องกันผลประโยชน์ของพวกเขา ปฏิบัติการปกป้องเซวัสโตปอลสำหรับช่วงเวลานั้น แต่หัวสะพานในไครเมียตะวันออกได้ถูกทำลายในเดือพฤษภาคม ค.ศ. 1942 
ภายหลังจากความล้มเหลวของการโจมตีครั้งแรกของพวกเขาที่เซวัสโตปอล ฝ่ายอักษะได้เลือกที่จะดำเนินสงครามการโอบล้อมจนกระทั่งช่วงกลางของปี ค.ศ. 1942 ที่ซึ่งจุดที่พวกเขาจะโจมตีกองทัพโซเวียตที่รอบล้อมด้วยทางพื้นดิน ทะเล และอากาศ เมื่อวันที่ 2 มิถุนายน ค.ศ. 1942 ฝ่ายอักษะได้เริ่มเปิดฉากปฏิบัติการในครั้งนี้ รหัสนามคือ Störfang (Sturgeon Catch) กองทัพแดงแห่งโซเวียตและกองเรือทะเลดำได้ก่อตั้งขึ้นเป็นเวลาถึงสัปดาห์ภายใต้การทิ้งระเบิดอย่างรุนแรงของฝ่ายอักษะ กองทัพอากาศเยอรมัน(ลุฟท์วัฟเฟอ)ได้มีบทบาทสำคัญอย่างยิ่งในการล้อม เหล่าอากาศที่ 8 ได้ทำการทิ้งระเบิดลงใส่กองกำลังโซเวียตโดยไม่มีการยกเว้น ด้วยเครื่องบินจำนวน 23,751 ลำและทิ้งระเบิดจำนวน 20,528 ตันในช่วงเดือนมิถุนายนปีเดียวกัน ความรุนแรงของการทัพโจมตีทางอากาศของเยอรมันได้ไปไกลเกินกว่าการทิ้งระเบิดต่อเมืองของเยอรมันก่อนหน้านี้ เช่น วอร์ซอ รอตเทอร์ดาม หรือลอนดอน การล้อมได้ยุติลง มีเพียงอาคาร 11 หลังที่ไม่ถูกทำลายหลงเหลืออยู่ในเซวัสโตปอล ลุฟท์วัฟเฟอได้ทำการจมหรือขัดขวางความพยายามส่วนใหญ่ของโซเวียตในการอพยพทหารของพวกเขาโดยทางทะเล กองทัพเยอรมันที่ 11 ได้เข้าปราบปรามและทำลายฝ่ายป้องกันด้วยการยิงด้วยกระสุนปืนใหญ่จำนวน 46,750 ตันในช่วง Störfang
ในที่สุด เมื่อวันที่ 4 กรฏาคม ค.ศ. 1942 กองกำลังโซเวียตที่เหลือได้ยอมจำนนและฝ่ายเยอรมันได้ยึดท่าเรือ กองทัพแยกป้องกันชายฝั่งได้ถูกทำลายลง มีผู้ถูกสังหาร บาดเจ็บ หรือถูกจับกุมเป็นเชลยในการโจมตีครั้งสุดท้ายด้วยจำนวน 118,000 คน และมีผู้เสียชีวิตจำนวน 200,481 นายในการล้อมโดยรวมสำหรับทั้งเรือและกองเรือทะเลดำของโซเวียต ฝ่ายอักษะได้พบกับความสูญเสียใน Störfang จำนวนประมาณ 35,866 นาย ซึ่งมีจำนวน 27,412 นาย เป็นชาวเยอรมัน และ 8,454 นายเป็นชาวโรมาเนีย ด้วยการที่กองกำลังโซเวียตได้ถูกกำจัดลง ฝ่ายอักษะได้มุ่งเป้าความสนใจของพวกเขาในการทัพช่วงฤดูร้อนของปีนั้น กรณีน้ำเงิน และการรุกรานของพวกเขาไปยังแหล่งน้ำมันเทือกเขาคอเคซัส
ราชวงศ์แอนติโกนีด

ราชวงศ์แอนติโกนีด ("อันติกอนิได") เป็นราชวงศ์ในยุคเฮเลนิสติกที่ก่อตั้งขึ้นในศตวรรษที่ 4 ก่อนค.ศ. โดยพระเจ้าแอนติโกนัสตาเดียว หรือ "อันติโกนอส I มอน็อพธาลมอส"  อดีตนายพลของพระเจ้าอเล็กซานเดอร์มหาราช ราชวงศ์แอนติโกนีด สืบทอดอำนาจต่อมาจากราชวงศ์แอนติปาทริด ของแอนติปาเตอร์ อดีตนายพลและรัฐบุรุษของราชอาณาจักรมาเกโดเนีย (ภายใต้พระเจ้าพีลิปโปสที่ 2) ผู้ขึ้นมาเป็นอุปราชดูแลจักรวรรดิมาเกโดเนียหลังพระเจ้าอเล็กซานเดอร์สวรรคตใน ปีที่ 323 ก่อนค.ศ. และประกาศตัวเป็นกษัตริย์ของมาเกโดเนียในปีที่ 302 ก่อน ค.ศ.
ราชวงศ์แอนติโกนีดเป็น 1 ใน 4 ราชวงศ์ที่ก่อตั้งขึ้นโดยผู้สืบทอดอำนาจของพระเจ้าอเล็กซานเดอร์มหาราช ซึ่งนอกจากแอนติโกนีดแล้วก็ได้แก่ ราชวงศ์เซลิวซีด ราชวงศ์ทอเลมี และราชวงศ์แอตทาลีด ราชวงศ์แอนติโกนีดมีกษัตริย์ 6 พระองค์ แต่ตัวแอนติโกนัสตาเดียวไม่เคยได้ปกครองมาเกโดเนีย ฐานอำนาจของแอนติโกนีดอยู่ในเอเชียไมเนอร์ และทางตอนเหนือของซีเรีย แอนติโกนัสพยายามจะเข้าควบคุมจักรวรรดิของอเล็กซานเดอร์ไว้ให้ได้ทั้งหมด และต้องพลาดท่าพ่ายแพ้และถูกสังหารในการรบ ณ ยุทธการที่อิปซัส (Battle of Ipsus) เมื่อปี 301 ก่อนค.ศ. อย่างไรก็ดี ดีมีเทรียส บุตรชายของแอนติโกนัสรอดมาได้ และภายหลังสามารถเข้ายึดครองมาเกโดเนีย และตั้งตนเป็นกษัตริย์ปกครองมาเกโดเนีย แต่ภายหลังถูก เซลิวคัสที่ 1 ไนเคเตอร์ (Seleucus I Nicator) กษัตริย์แห่งราชวงศ์เซลิวซีด แย่งราชบัลลังก์และตายไปอย่างนักโทษ 
หลังจากช่วงความวุ่นวายของการแย่งชิงอำนาจ แอนติโกนัสที่ 2 โกนาทัส บุตรของดีมีเทรียส สามารถเข้าควบคุมราชอาณาจักรมาเโดเนียได้ พร้อม ๆ กับนครรัฐกรีกอื่น ๆ ในปีที่ 276 ก่อนค.ศ. กษัตริย์องค์สุดท้ายของราชวงศ์แอนติโกนีด คือ เพอร์ซิอัสแห่งมาเกโดเนีย (212-166 ก่อน ค.ศ.) ผู้ถูกกองทัพของสาธารณรัฐโรมันโค่นล้มในปีที่ 168 ก่อนค.ศ. ในยุทธการที่พิดนา (Battle of Pydna)
การตัดแท่ง

การตัดแท่ง (rod cutting) อัลกอริธึมการตัดไม้และวิธีการเพิ่มผลกำไรโดยใช้โปรแกรมแบบไดนามิก 
ตัวอย่างการทำงานและวิธีคิด.
ตัวอย่าง เรามีไม้มีขนาดความยาวเท่ากับ 8 และการตัดแต่ละท่อนจะมีราคาดังต่อไปนี้
จะเห็นได้ว่าจาก ตารางราคาตามความยาวของท่อนไม้(เก่า) จะทำให้ไม้มีราคาสูงสุดแค่ $20 แต่จาก ตารางราคาตามความยาวของท่อนไม้(ใหม่) สามารถทำให้ไม้มีราคาสูงสุดถึง $22 โดยผ่านกระบวนการคิดโดยอัลกอริทึม Rod cutting และมีการคำนวญด้วยมือดังนี้
จากสูตร C(i) = max {Vk + C(i-k)} โดยที่ max = 1<khttps://www.youtube.com/watch?v=ElFrskby_7M</ref>
ตัวอย่างโค้ดการตัดแท่ง (Rod Cutting) ในภาษาไพทรอน (python).
INT_MIN = -32767
def cut_rod(price):
 n = len(price)
 val = [0]*(n+1)
 for i in range(1, n+1):
 max_val = INT_MIN
 for j in range(i):
 max_val = max(max_val, price[j] + val[i-j-1])
 val[i] = max_val
 print val[i]
 return val[n]
arr = [1,5,8,9,10,17,17,20]
print("Maximum Obtainable Value is " + str(cut_rod(arr)))
Graph-Structured Stack

Graph-structured stack เป็นการฟกราฟระบุทิศทาง ที่ไม่มี Loop ชนิดหนึ่งโดยทิศทางของกราฟจะเป็นตัวบ่งบอกถึงลำดับตาม stack  แนวคิดนี้เป็นส่วนประกอบหลักของ “Parallel Parser” หรือ อีกชื่อหนึ่ง GLR Parser Algorithm ซึ่งถูกคิดค้นโดย มาซารุ โทมิตะ("") ในปีปี ค.ศ. 1984
หลักการ..
Graph-structured Stack สามารถกำจัดความซ้ำซ้อนในการดำเนินการ ของกระบวนการเชิงไม่กำหนด (') ทำให้สามารถจัดการกับกระบวนการแบบ ' ได้ และในอีกหลายๆกรณียังเป็นการเพิ่มประสิทธิภาพให้การทำงาน
โดยการใช้งานส่วนใหญ่ Graph-structured Stack มักจะถูกใช้ในการพัฒนา Compiler เพื่อให้ทำการแปลงภาษาธรรมชาติสู่คอมพิวเตอร์ (Natural Language Parsing) หรือก็คือการทำให้คอมพิวเตอร์สามารถทำงานได้จากภาษาที่เหมือนกับภาษาธรรมชาติของมนุษย์
หลักการสำคัญ 3 แบบ ของ Graph-Structured Stack.
1. Splitting – เมื่อ stack หนึ่งๆ ต้องถูกนำออกไป(Popped/Reduced) ได้มากกว่า 1 แบบ จะทำให้ส่วน Top นั้นสามารถแตกออกได้มากกว่า 1 ตัวได้ แต่ยังคงมี Bottom เพียงตัวเดียวเท่านั้น
หากเรากำหนดให้ stack นี้สามารถนำออกไปได้ทั้งหมด 3 วิธี ดังนี้
- F <-- D E
- G <--  D E
- H <-- C D E
2.Combining – เมื่อต้องการจะเพิ่ม(pushed / Shifted) สมาชิกตัวใด ลงใน stack มากกว่าหนึ่ง stack เราสามารถทำได้โดยการรวม Top of Stack ทั้งสามเข้าไว้ด้วยกันได้
3.Local Ambiguity Packing – ถ้าหาก กิ่งย่อย หรือ เส้นทางใดๆของ Stack มีลักษณะที่เหมือนกัน เราจะสามารถรวมเส้นทางเหล่านั้นเป็น เส้นทางเดียวได้(merged and treated as a single branch)
รายชื่อตอนในทอล์ก-กะ-เทย Tonight

นี่คือ รายชื่อตอนในรายการ ทอล์ก-กะ-เทย Tonight เรียงตามลำดับตามตอน วันที่ออกอากาศ พร้อมข้อมูลรายละเอียดของช่วงในแต่ละเทป รวมถึงชื่อแขกรับเชิญหลักในช่วงทอล์กโชว์ และแขกรับเชิญในช่วงฟรีฟอร์มหรือช่วงอื่น ๆ ตั้งแต่วันที่ 1 พฤศจิกายน 2558 ถึงวันที่ 24 มิถุนายน พ.ศ. 2561
กูรมะ

กูรมาวตาร (Kūrma, ตรงตัว: เต่า) เป็นอวตารที่สองของพระวิษณุใน 10 อวตารของทศาวตาร กูรมะได้ปกป้องโลกจากหายนะ สัญลักษณ์ของกูรมะ คือเต่าและรูปครึ่งมนุษย์ครึ่งเต่า ภาพของกูรมาถูกพบได้หลายวิหาร
ลักษณะ.
ในยุคพระเวท คัมภีร์ศตบทพราหมณะ กล่าวว่า กูรมะถูกใช้เป็นสัณฐานของโลก โดยโลกมีสัณฐาน ได้แก่ พญานาคเป็นสัณฐานแรก และเป็นขอบของจักรวาล สัณฐานที่สองคือ กูรมะ สัณฐานที่สามคือ ช้าง 4 เชือก รองโลกที่มีลักษณะเป็นครึ่งวงกลม มีเขาพระสุเมรุเป็นแกนกลาง บนยอดเขาพระสุเมรุเป็นที่ตั้งของสวรรค์
ความเกี่ยวข้องกับตำนานการกวนเกษียรสมุทร.
เมื่อเหตุการณ์เป็นเช่นนั้น เหล่าเทวดาจึงนำความไปปรึกษาพระมหาเทพทั้งสาม คือ พระพรหม พระวิษณุ และพระศิวะมหาเทพ ซึ่งพระวิษณุเทพทรงแนะให้ทำพิธีกวนเกษียรสมุทร เพื่อให้สมบัติกลับมาเช่นเดิม และให้เกิด "น้ำอมฤต" เพื่อเทวดาดื่มแล้วจะได้เป็นอมตะ ไม่ตาย ซึ่งโดยให้เทวดาไปขอความร่วมมือจากเหล่าอสูรให้มาร่วมมือ โดยให้บอกว่า จะแบ่งน้ำอมฤตให้ครึ่งหนึ่ง 
จากนั้นพระวิษณุทรงแนะว่า ให้ชะลอเขามันทระจากเขาหิมาลัย มาเป็นเสาแกน และให้นาควาสุกรีเป็นสายเชือก ตั้งเขามันทระลงกลางเกษียรสมุทร และให้เทวดากับอสูรแบ่งกันจับข้างหัวและหางนาค ซึ่งเทวดายอมจับหางนาค และอสูรจับทางหัวนาค ซึ่งเมื่อเริ่มกวนเกษียรสมุทรไปได้ระยะหนึ่งนั้น เขามันทระซึ่งเป็นแกนกลาง ได้ค่อย ๆ จมลง และทะลุลงไปในโลกเรื่อย ๆ พระวิษณุทรงเห็นเช่นนั้น จึงอวตารไปเป็นกูรมะ (เต่า) ดำลงไปรองรับฐานของมันทระ และยกเขามันทระขึ้นด้วยหลังของเต่านี้เอง จึงทำให้การกวนเกษียรสมุทรดำเนินต่อไปได้
ชาร์ล กรอสเวเนอร์

ชาร์ล กรอสเวเนอร์ (อังกฤษ: Charles Grosvenor เกิดเมื่อวันที่ 2 มิถุนายน ค.ศ.1952) เป็นผู้กำกับภาพยนตร์ชาวอเมริกัน
งานช่วงแรก.
เขาเคยอยู่ที่ Hillsdale, New Jersey แล้วย้ายไปอยู่ Los Angeles ในปี 1978 เพื่อทำงานแอนิเมชั่น เขาได้งานแรกที่ Hanna-Barbera ในการออกแบบเรื่อง"The Buford Files". หลังจากนั้นเขาได้ทำงานหลายปีโดยมีการ์ตูนดังที่มีชื่อว่า "Richie Rich" และ "The Smurfs".
สคูบี้-ดู กับ 13 ผีคดีกุ๊กๆ กู๋

สคูบี้-ดู กับ 13 ผีคดีกุ๊กๆ กู๋ (อังกฤษ: The 13 Ghosts of Scooby-Doo) เป็นการ์ตูนที่เจ็ดของสกูบี้-ดู เมื่อวันที่  (1985--) และเล่นซีซันแรกในช่อง ABC ในปี 1985 แล้วนำมาเล่นใหม่ในปี 1990s ในช่อง Cartoon Network และช่อง Boomerang จนถึงปี ค.ศ.2014
สื่อ.
เมื่อวันที่ 29 มิถุนายน ค.ศ.2010 Warner Home Video ได้เผยแพร่ "สคูบี้-ดู กับ 13 ผีคดีกุ๊กๆ กู๋: The Complete Series" ในดีวีดี
การตอบรับ.
ในเรื่องนี้มีประวัติใน the Christian fundamentalist documentary "Deception of a Generation" ว่าเป็นตัวอย่างของอิทธิพลลึกลับในรายการสำหรับเด็ก
ออลล์ฟอลส์ดาวน์ (เพลงแอลัน วอล์กเกอร์)

ออลล์ฟอลล์สดาวน์  เป็นเพลงของโปรดิวเซอร์เพลง, ดีเจชาวนอร์เวย์ แอลัน วอล์กเกอร์ โดยมีนักร้องรับเชิญ คือ โนอา ไซรัส และโปรดิวเซอร์เพลง, ดีเจชาวอังกฤษ ดิจิตอลฟาร์มแอนิมอลส์ เรียบเรียงโดย ดิจิตอลฟาร์มแอนิมอลส์, ปาบีโล โบว์แมน, ซาราห์ แบรนชาร์ด และมี เดอะซิกซ์, มูด เมโลดีส, แอลัน วอล์กเกอร์ เป็นโปรดิวเซอร์, ประพันธ์คำร้องโดย เดอะซิกซ์, ปาบีโล โบว์แมน, ซาราห์ แบรนชาร์ด และแดเนียล บอยล์ เพลงนี้ออกจำหน่ายในวันที่ 27 ตุลาคม ค.ศ. 2017
จังหวัดคามีกิน

จังหวัดคามีกิน (เซบัวโน: Lalawigan sa Camiguin) เป็นจังหวัดที่เป็นเกาะในประเทศฟิลิปปินส์ ตั้งอยู่ในทะเลโบโฮล อยู่ห่างจากชายฝั่งมินดาเนา 10 กิโลเมตร ตั้งอยู่ในภูมิภาคฮีลากังมินดาเนา และเคยเป็นส่วนหนึ่งของจังหวัดซีลางังมีซามิส
จังหวัดคามีกิน เป็นจังหวัดที่มีพื้นที่และประชากรน้อยเป็นอันดับที่ 2 ของประเทศ รองจากจังหวัดบาตาเนส เมืองศูนย์กลางประจำจังหวัดคือมัมบาเฮา ซึ่งเป็นเทศบาลที่มีพื้นที่และประชากรมากที่สุดในจังหวัด
จังหวัดมีชื่อเสียงในด้านลองกอง ซึ่งมีการจัดเทศกาลลองกองทุกปี นอกจากนี้ยังมีเขตป่าสงวนในพื้นที่สงวนภูเขาฮีโบก-ฮีโบก ซึ่งถูกจัดให้เป็นอุทยานมรดกอาเซียน
จังหวัดลาเนาเดลนอร์เต

จังหวัดลาเนาเดลนอร์เต (เซบัวโน: "Amihanang Lanao", มาราเนา: "Ranao Pangotaraan") เป็นจังหวัดในเขตฮีลากังมินดาเนา ประเทศฟิลิปปินส์ เมืองศูนย์กลางคือตูโบด ในปี ค.ศ. 2015 ตัวจังหวัดมีประชากร 676,395 คน
ภายในตัวจังหวัด มีนครหนาแน่นอย่างอีลีกัน ซึ่งปกครองอย่างเป็นอิสระจากตัวจังหวัด
เทศบาลตำบลนากลาง

นากลาง เป็นเทศบาลตำบลแห่งหนึ่งในอำเภอนากลาง จังหวัดหนองบัวลำภู มีพื้นที่ 40.75 ตารางกิโลเมตร ครอบคลุมบางส่วนของตำบลนากลาง ตำบลด่านช้าง และตำบลกุดแห่ มีประชากรปี พ.ศ. 2560 จำนวน 20,522 คน ได้รับการยกฐานะจากสุขาภิบาล เป็นเทศบาลตำบล เมื่อปี พ.ศ. 2542
การจัดตั้ง.
เทศบาลตำบลนากลาง ตั้งอยู่ เลขที่ 330 ถนนอุดร-เลย ตำบลนากลาง อำเภอนากลาง จังหวัดหนองบัวลำภู ได้รับการจัดตั้งเป็นสุขาภิบาลนากลาง อำเภอหนองบัวลำภู จังหวัดอุดรธานี เมื่อวันที่ 23 พฤษภาคม พ.ศ. 2509 ต่อมาได้รับการเปลี่ยนแปลงฐานะจากสุขาภิบาลนากลางเป็นเทศบาลตำบลนากลาง อำเภอนากลาง จังหวัดหนองบัวลำภู เมื่อวันที่ 24 พฤษภาคม พ.ศ. 2542
ภูมิศาสตร์.
ที่ตั้งและอาณาเขต.
เทศบาลตำบลนากลาง ตั้งอยู่ระหว่างเส้นรุ้งที่ 17 องศาเหนือ และเส้นระแวงที่ 102 องศาตะวันออก ตั้งอยู่ทางทิศตะวันตกของจังหวัดหนองบัวลำภู ห่างจากที่ตั้งจังหวัดหนองบัวลำภู ประมาณ 35 กิโลเมตร ตามทางหลวงแผ่นดินหมายเลข 210 (ถนนอุดร-เลย) ปัจจุบัน เทศบาลตำบลนากลาง ตั้งที่ 330 หมู่ที่ 1 บ้านกกค้อ ตำบลนากลาง อำเภอนากลาง จังหวัดหนองบัวลำภู
สภาพภูมิประเทศ.
ลักษณะสภาพภูมิประเทศเทศบาลตำบลนากลาง ส่วนใหญ่เป็นพื้นที่ราบลุ่ม มีภูเขา มีแม่น้ำลำคลองไหลหลายสาย ได้แก่ ลำพะเนียง ลำห้วยเดื่อ ลำห้วยหนองบัว และลำห้วยหนองไฮ จึงทำให้เกิดที่ราบลุ่มข้าง มีลำน้ำเหมาะกับการทำเกษตรกรรมต่างๆ เช่น ปลูกข้าว ปลูกข้าวโพด ปลูกถั่ว ปลูกอ้อย เป็นต้น
การปกครอง.
เทศบาลตำบลนากลางมีเนื้อที่ 40.75 ตารางกิโลเมตร มีเขตเทศบาลครอบคลุมพื้นที่ 3 ตำบลของอำเภอนากลาง ได้แก่ บางส่วนของตำบลนากลาง ตำบลด่านช้าง ตำบลกุดแห่ ประกอบด้วย 31 ชุมชน แบ่งออกเป็น 2 เขต ดังนี้
เศรษฐกิจ.
ลักษณะการประกอบอาชีพ.
ประชาชนส่วนใหญ่ในเขตเทศบาลตำบลนากลางประกอบอาชีพเกษตรกรรม ปลูกพืชเศรษฐกิจที่สำคัญ ได้แก่ อ้อย ข้าว ข้าวโพด มันสำปะหลัง เป็นต้น 
ลักษณะของชุมชนในท้องถิ่น.
การตั้งถิ่นฐานชองชุมชนเทศบาลตำบลนากลาง มีลักษณะรวมตัวเป็นกลุ่มโดยเกาะกลุ่มตามเส้นทางสายหลักและมีบางชุมชนที่กระจายออกไป การกระจายตัวของประชากรส่วนใหญ่จะรวมเป็นกลุ่มใหญ่3กลุ่มใหญ่คือ กลุ่มบ้านกกค้อ กลุ่มบ้านหนองด่าน กลุ่มบ้านกุดแห่ ซึ่งการกระจายตัวของกลุ่มดังกล่าวมีเส้นทางคมนาคมติดต่อกันได้อย่างสะดวก โดยอาศัยเส้นทางสายอุดรธานี - เลย หรือ ทางหลวงแผ่นดินหมายเลข 210 เป็นเส้นทางหลัก
ธนาคาร.
ธนาคารในเขตเทศบาลตำบลนากลาง มีทั้งหมด 5 แห่ง ดังนี้
โครงสร้างพื้นฐาน.
การขนส่ง.
เส้นทางคมนาคมขนส่งมีทางหลวงแผ่นดินหมายเลข 210 และทางหลวงจังหวัด อีกหลายสายที่เชื่อมต่อระหว่างเขตเทศบาลตำบลนากลาง กับองค์กรปกครองส่วนท้องถิ่นอื่น และอำเภอใกล้เคียงกับอำเภอนากลาง ดังนั้นการสัญจรไปมาสะดวกเพราะถนนสายหลักในเขตเทศบาลมี 4 ช่องจราจร มีสัญญาณไฟจราจร 1 แห่ง
การศึกษา.
สถานศึกษาในเขตเทศบาลตำบลนากลาง มีดังนี้
สาธารณสุข.
มีสถานพยาบาลของรัฐจำนวน 1 แห่ง คือ โรงพยาบาลนากลาง และมีศูนย์บริการสาธารณสุข 1 แห่ง คือ ศูนย์สุขภาพชุมชนตำบลนากลาง
อะตืยบาตืยชลิซอลดาตืย

อะตืยบาตืยชลิซอลดาตืย  เป็นภาพยนตร์แนวสงครามจากสหภาพโซเวียต กำกับโดย Leonid Bykov
เนื้อเรื่อง.
ที่สถานีรถไฟเล็ก ๆ Podbednya ไม่แตกต่างจากสถานีรถไฟอื่น ๆ ในสหภาพโซเวียต ในช่วงระหว่างมหาสงครามของผู้รักชาติที่มีการสู้รบที่รุนแรง และตอนนี้ที่สถานีรถไฟแห่งนี้ญาติของบรรดาผู้ที่เข้าหาชัยชนะ แต่ไม่ได้มีชีวิตอยู่ถึงตอนนั้น ได้รวมตัวกัน
ในภาพยนตร์เรื่อง "อะตืยบาตืยชลิซอลดาตืย" นี้ แสดงเนื้อเรื่องแบบคู่ขนาน 2 แบบ ในแบบที่หนึ่งจะดำเนินเนื้อเรื่องในช่วงกลางคริสต์ทศวรรษที่ 1970 และแบบที่สองที่ดำเนินเนื้อเรื่องในช่วงฤดูใบไม้ผลิของปี 1944 ช่วงท้ายของภาพยนตร์จะจบลงที่การสู้รบในวันที่ 18 มีนาคม 1944 และพิธีรำลึกเพื่อเป็นเกียรติแก่ทหารผู้วายชนม์ในวันที่ 18 มีนาคม 1974
มาเรียโน ดิอัซ

มาเรียโน ดิอัซ เมฆิอา (เกิดวันที่ 1 สิงหาคม ค.ศ. 1993) หรือ มาเรียโน เป็นนักฟุตบอลอาชีพชาวสเปนเชื้อสายโดมินิกัน ปัจจุบันเล่นตำแหน่งกองหน้า ให้กับเรอัลมาดริด สโมสรในลาลิกา 
ไม่นานหลังจากการประเดิมสนามให้กับ บาดาโลนา ในปี ค.ศ. 2011 มาเนียฌน ย้ายร่วมทีมเรอัลมาดริด โดยเริ่มตั้งแต่ทีมชุดเซ แล้วเลื่อนชั้นมายังทีมสำรองในเซกุนดาดิบิซิออน เขากลายเป็นผู้มำประตูสูงสุดในเซกุนดาดิบิซิออน ฤดูกาล 2015–16 จากนั้นเขาก็เริ่มลงเล่นให้กับทีมชุดใหญ่ของสโมสร และเป๋นส่วนหนึ่งของทีมชุดที่ชนะเลิศลาลิกา ยูฟ่าแชมเปียนส์ลีก และฟุตบอลชิงแชมป์สโมสรโลก ในฤดูกาล 2016–17 ต่อมาเขาย้ายไปร่วมกับลียง สโมสรในลีกเอิง และกลับสู่เรอัลมาดริดในปีถัดมา
มาเรียโน เกิดในแคว้นกาตาลุญญา โดยมีพ่อเป็นชาวสเปน และแม่เป็นชาวสาธารณรัฐโดมินิกัน ในปี ค.ศ. 2013 เขาได้ลงเล่นและทำประตูได้ให้กับทีมชาติสาธารณรัฐโดมินิกัน พบกับเฮติ จากนั้นเขาก็เลิกเล่นให้กับทีมชาติสาธารณรัฐโดมินิกันโดยหวังว่าจะได้เป็นตัวแทนของทีมชาติสเปน
สถานเอกอัครราชทูตสหรัฐ ณ เยรูซาเลม

สถานเอกอัครราชทูตสหรัฐอเมริกา ณ เยรูซาเลม  เป็นหน่วยงานของคณะผู้แทนทางทูตสหรัฐอเมริกาในประเทศอิสราเอล
ประวัติ.
สถานเอกอัครราชทูตนี้เปิดทำการ ณ ที่ตั้งในเยรูซาเลมเมื่อวันที่ 14 พฤษภาคม พ.ศ. 2561 อันเป็นวันครบรอบ 70 ปีของการก่อตั้งรัฐอิสราเอลสมัยใหม่ โดยเป็นการย้ายที่ตั้งจากเทลอาวีฟมายังที่ตั้งสถานกงสุลเดิม ตามคำสั่งของคณะรัฐมนตรีโดนัลด์ ทรัมป์
ความเคลื่อนไหวครั้งนี้มีขึ้น 23 ปีหลังจากการอนุมัติรัฐบัญญัติสถานเอกอัครราชทูตเยรูซาเลมเมื่อวันที่ 23 ตุลาคม พ.ศ. 2538 ซึ่งกำหนดให้ย้ายที่ตั้งภายในวันที่ 31 พฤษภาคม พ.ศ. 2542 แต่รัฐบาลทุกชุดที่ผ่านมาเลื่อนเวลาออกไป Eugene Kontorovich อ้างว่า การตัดสินใจย้ายที่ทำการครั้งนี้เหมือนสหรัฐยอมรับอำนาจอธิปไตยของอิสราเอลเหนือดินแดนที่ยึดมาจากสงครามหกวันเมื่อ พ.ศ. 2510
ผลกระทบ.
เจ้าหน้าที่ปาเลสไตน์เตือนว่า การย้ายที่ตั้งครั้งนี้อาจนำมาซึ่ง "สงครามเงียบ" และการประท้วงอันรุนแรง การเปิดทำการของสถานเอกอัครราชทูตมีขึ้นในวันที่ดุเดือดที่สุดของการประท้วงชายแดนกาซา พ.ศ. 2561 ที่มีชาวปาเลสไตน์ถูกฆ่ากว่า 57 คน
การเปิดสถานเอกอัครราชทูตใหม่นี้ยังส่งผลให้หลายประเทศแสดงเจตนาว่า จะย้ายสถานทูตของตนมาเยรูซาเลมบ้าง และหลังสหรัฐเปิดสถานเอกอัครราชทูตได้สองวัน กัวเตมาลาก็เปิดสถานเอกอัครราชทูตของตนในเยรูซาเลมตาม ฌ็อง-อีฟว์ เลอ ดรีย็อง รัฐมนตรีว่าการกระทรวงยุโรปและการต่างประเทศของฝรั่งเศส กล่าวว่า "การตัดสินใจครั้งนี้ฝ่าฝืนกฎหมายระหว่างประเทศ โดยเฉพาะอย่างยิ่ง ข้อมติของคณะมนตรีความมั่นคงและสมัชชาใหญ่สหประชาชาติ"
อิสราเอล (แก้ความกำกวม)

อิสราเอลเป็นประเทศในตะวันออกกลาง
อิสราเอลอาจหมายถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
จอห์น โรเบิร์ตสัน (นักฟุตบอล เกิด พ.ศ. 2496)

จอห์น นีลสัน โรเบิร์ตสัน (เกิด 20 มกราคม ค.ศ. 1953) เป็นอดีต นักฟุตบอล อาชีพชาวสกอตแลนด์ เขาครอสบอลให้เทรเวอร์ ฟรานซิส โหม่งทำประตูชัยในยูโรเปียนคัพ นัดชิงชนะเลิศ 1979 ซึ่งน็อตติงแฮมฟอเรสต์ เอาชนะ มัลโม จากสวีเดนไปได้ 1-0 หนึ่งปีต่อมาเขาทำประตูชัยในยูโรเปียนคัพ นัดชิงชนะเลิศ 1980 ซึ่งนอตทิงแฮมฟอเรสต์เอาชนะฮัมบวร์ค จาก เยอรมันตะวันตก ไปได้ 1-0 ครองแชมป์ยุโรปเป็นสมัยที่ 2 ติดต่อกัน
เขายังเล่นให้กับทีมฟุตบอลชาติสกอตแลนด์ โดยทำประตูชัยนัดเจอกับอังกฤษในปี ค.ศ. 1981 และนัดเจอกับนิวซีแลนด์ใน ฟุตบอลโลก 1982 
เขาไปทำหน้าที่เป็นผู้ช่วยผู้จัดการทีมให้กับ มาร์ติน โอนีลล์ อดีตเพื่อนร่วมทีมฟอเรสต์ของเขาที่ เลสเตอร์ซิตี ระหว่างปี ค.ศ. 1995 ถึงปี ค.ศ. 2000 บทบาทสุดท้ายของโรเบิร์ตสันคือผู้ช่วยผู้จัดการทีมที่ แอสตันวิลลา กับ มาร์ติน โอนีลล์ อีกครั้งระหว่างปี ค.ศ. 2006 ถึง ค.ศ. 2010
สิ่งสืบทอด.
จากผลโพลผู้เล่นยอดนิยมตลอดกาลของสโมสรฟุตบอลนอตทิงแฮมฟอเรสต์เมื่อ ค.ศ. 2015 โดย "นอตทิงแฮมโพสต์" โรเบิร์ตสันอยู่ในอันดับที่หนึ่ง
เพลลา

เพลลา  เป็นเมืองโบราณตั้งอยู่ทางตอนกลางของมาเซโดเนีย ประเทศกรีซ รู้จักกันดีในฐานะที่เป็นเมืองหลวงในประวัติศาสตร์ของราชอาณาจักรมาเกโดนีอา ในสมัยกรีซโบราณ และเป็นสถานที่ประสูติของทั้งพระเจ้าอเล็กซานเดอร์มหาราช และพระเจ้าพีลิปโปสที่ 2 พระราชบิดาของพระองค์ ชื่อ "เพลลา" ในภาษากรีกโบราณ หมายถึง "ก้อนหิน" 
เพลลาถูกกล่าวถึงเป็นครั้งแรก โดยเฮรอโดตัสแห่งฮาลิคาร์นาสซัส (ล.VII, 123) ในความเกี่ยวเนื่องกับการสงครามของพระเจ้าเซิร์กซีส และ โดยนักประวัติศาสตร์ ธูซีดิดีส (Thucydides) ซึ่งบรรยายถึงการขยายตัวของมาเกโดนีอา และสงครามกับชาวเทรเชียน
เพลลาถูกสร้างขึ้นให้เป็นเมืองหลวงของอาณาจักรโดยพระเจ้าอาร์คิเลอัสที่ 1 แห่งมาเกโดนีอา  เพื่อแทนที่พระราชวัง-นคร "ไอไก" (Aigai) ซึ่งเป็นพระราชวังเก่า (ปัจจุบันตั้งอยู่ที่เมือง"เวรกีน่า" (Vergina) ในตอนเหนือของกรีซ) โดยอาร์คิเลอัสเชิญ ซีวซิส (Zeuxis) ช่างวาดภาพและทาสีที่เก่งที่สุดในสมัยนั้นมาตกแต่งพระราชวังให้ และยังเชิญศิลปินเรืองนามอื่น ๆ มาพำนักด้วย รวมถึงนาฏศิลปินเอกยูริพิดีสจากเอเธนส์ ละครของยูริพิดีสเรื่อง "แบคไค" (Bacchae) ก็ได้ออกแสดงบนเวทีเป็นครั้งแรกที่วังนี้ ราวปีที่ 408 ก่อนค.ศ. เซโนฟอนบันทึกไว้ (เมื่อปีที่ 382 ก่อน ค.ศ.) ว่า เพลลาเป็นเมืองที่ใหญ่ และรำ่รวยที่สุดในมาเกโดนีอา
เมืองเพลลาเข้าสู่ยุคที่มีขีดความมั่งคั่งสูงสุดหลังจากพระเจ้าอเล็กซานเดอร์สิ้นพระชนม์ โดยเฉพาะภายใต้การปกครองของราชวงศ์แอนติปาทริด - ราชวงศ์อายุสั้นที่ก่อตั้งโดยแอนติปาเตอร์ และมีคาสซานเดอร์เป็นปฐมกษัตริย์ - และราชวงศ์แอนติโกนีด สิ่งก่อสร้างใหญ่โตที่หลงเหลือให้เห็นในแหล่งขุดค้นทางโบราณคดีส่วนใหญ่สร้างในรัชสมัยของแอนติโกนัสที่ 2 
หลังจากที่พันธมิตรกรีกและมาเกโดนีอา ถูกกองทัพสาธารณรัฐโรมันกำหราบลงในสงครามมาเกโดนีอาครั้งที่สาม นครเพลลาถูกเข้าปล้นชิงโดยกองทัพของโรม ในปีที่ 168 ก่อน ค.ศ. ทรัพย์สินของมีค่าถูกขนไปโรมเกือบทั้งหมด และราชอาณาจักรมาเกโดนีอาก็ถูกลดสถานะลงเป็นแค่จังหวัดหนึ่งของโรมนับแต่นั้นมา
รัสมี เวระนะ

รัสมี เวระนะ (ชื่อเล่น:แป้ง เกิด 18 สิงหาคม พ.ศ. 2526) เป็นนักร้องและนักแต่งเพลงชาวไทย มีชื่อเสียงจากการนำเพลงพื้นบ้าน, ลูกทุ่ง และหมอลำมาขับร้องในแนวดนตรีโซลและแจ๊ส นอกจากนี้บทเพลงของรัสมี เวระนะ ยังมีส่วนผสมของการใช้เครื่องดนตรีตะวันตกและดนตรีพื้นบ้าน อีกทั้งยังมีการขับร้องเป็นภาษาอีสานและภาษาเขมร โดยรัสมี เวระนะ เคยไปร้องเพลงที่ประเทศฝรั่งเศส ร่วมกับวง Limousine และมีโอกาสได้ร่วมบันทึกเสียงให้กับวง Poni Hoax วงดนตรีอิเล็กทรอนิกส์จากฝรั่งเศส
รัสมี เวระนะ มีผลงานเพลงชุดแรกชื่อ Isan Soul E.P. ซึ่งได้รับความสนใจจากการนำเพลงพื้นบ้านของภาคอีสานมาขับร้องในแนวโซล และมีการผสมผสานระหว่างเครื่องดนตรีตะวันตกและดนตรีพื้นบ้านทำให้ได้รับรางวัลคมชัดลึก อวอร์ดถึง 3 รางวัล ได้แก่ อัลบั้มยอดเยี่ยม ศิลปินยอดเยี่ยม และ เพลงยอดเยี่ยมจากเพลง "มายา" นอกจากนี้เธอยังได้รับรางวัลสีสันอะวอร์ดส์ สาขา ศิลปินหญิงยอดเยี่ยม 2 สมัย จากอัลบั้ม อารมณ์ ในปี พ.ศ. 2560 และ ทองหล่อคาวบอย ในปี พ.ศ. 2564
ในเดือนพฤษภาคม พ.ศ. 2561 หนังสือพิมพ์เดอะสเตรตส์ไทมส์ของประเทศสิงคโปร์ได้จัดให้ รัสมี เวระนะ เป็น 1 ใน 50 ชาวเอเชียที่น่าจับตามองในสาขาศิลปวัฒนธรรมและกีฬา ก่อนที่ต่อมาเธอจะมีผลงานการแสดงภาพยนตร์เป็นครั้งแรกในภาพยนตร์เรื่อง "Manta Ray - กระเบนราหู" ซึ่งได้ออกฉายในเทศกาลภาพยนตร์นานาชาติเวนิส เมื่อเดือนกันยายน พ.ศ. 2561 และได้รับรางวัลภาพยนตร์ยอดเยี่ยมในประเภท Orizzonti (Horizons) ซึ่งเป็นรางวัลสำหรับภาพยนตร์ที่เป็นตัวแทนสุนทรียภาพและการเล่าเรื่อง
ประวัติ.
รัสมี เวระนะ เกิดวันที่ 18 สิงหาคม พ.ศ. 2526 ที่อำเภอน้ำยืน จังหวัดอุบลราชธานี มีพ่อเป็นชาวไทยเชื้อสายเขมรและเป็นครูสอนร้องเพลงเจรียง ทำให้ได้ฝึกร้องเพลงลูกทุ่งและหมอลำตั้งแต่ยังเด็ก จนจบชั้นประถมศึกษาจึงได้ไปอยู่กับวงดนตรีเดินสายร้องเพลงหมอลำตามหมู่บ้านต่าง ๆ
หลังจากนั้นรัสมี เวระนะ ได้ไปใช้ชีวิตอยู่ที่อำเภอเมือง จังหวัดเชียงใหม่ และเรียนต่อสายอาชีพที่วิทยาลัยอาชีวศึกษาไทยวิจิตรศิลปเชียงใหม่ จนจบปวช. ก่อนจะเรียนต่อสาขาจิตรกรรมที่มหาวิทยาลัยเทคโนโลยีราชมงคลล้านนา (เจ็ดยอด) จนจบปริญญาตรี ช่วงที่อยู่ที่จังหวัดเชียงใหม่รัสมีได้ให้ความสนใจกับดนตรีหลากหลายแนวนอกเหนือจากเพลงหมอลำและเพลงลูกทุ่ง โดยฟังเพลงโซลของนิน่า ซิโมน รวมถึงเพลงสำเนียงแอฟริกันตะวันตกของโอเมา ซ็องกาเร และเพลงแนวแอฟโรบีทของเฟล่า คูติ
ในขณะที่ยังเรียนด้านจิตรกรรมที่เชียงใหม่ รัสมีได้ร้องเพลงตามโรงแรมและตามบาร์ดนตรีแจ๊ส ทำให้ได้ฟังเพลงหลากหลายแนวมากขึ้น และได้รู้จักกับนักดนตรีต่างชาติหลายราย โดยวง Limousine ที่กำลังอยู่ในช่วงทัวร์คอนเสิร์ตที่ประเทศไทย ได้ชักชวนให้ไปร้องเพลงหมอลำโดยใช้ท่วงทำนองของเพลงแจ๊ส ที่ประเทศฝรั่งเศส ก่อนที่วง Poni Hoax จะชักชวนให้ร่วมบันทึกเสียง
จังหวัดมีซามิสโอกซีเดนตัล

จังหวัดมีซามิสโอกซีเดนตัล (เซบัวโน: Kasadpang Misamis; Subanen: "Sindepan Mis'samis") เป็นจังหวัดในเขตฮีลากังมินดาเนา ประเทศฟิลิปปินส์ มีเมืองศูนย์กลางคือโอโรคีเวตา ผู้ที่ตั้งถิ่นฐานตั้งแต่แรกเริ่มในจังหวัดนี้คือชาวซูบาโนน ซึ่งเป็นเป้าหมายของกลุ่มโจรสลัดจากจังหวัดลาเนา
ชื่อจังหวัด บ้างก็มีที่มาจากสถานที่ตั้งฐานของชาวสเปนที่อ่าวปังกีล บ้างก็เพี้ยนมาจากคำว่า "คูยามิส" ซึ่งเป็นชื่อชนิดของมะพร้าว
จังหวัดมีซามิสโอเรียนตัล

จังหวัดมีซามิสโอเรียนตัล (เซบัวโน: Sidlakang Misamis) เป็นจังหวัดในเขตฮีลากังมินดาเนา ประเทศฟิลิปปินส์ มีเมืองศูนย์กลางคือคากายันเดอโอโร ซึ่งปกครองอย่างเป็นอิสระจากตัวจังหวัด
จังหวัดมีซามิสโอเรียนตัลเป็นจังหวัดริมชายฝั่งทะเล ติดกับอ่าว 2 แห่งทางทิศเหนือ ได้แก่ อ่าวมาคาฮาลาร์ และอ่าวกิงกูก พื้นที่ทางตอนกลางของจังหวัดมีแม่น้ำหลายสาย ซึ่งมีจุดเริ่มต้นจากพื้นที่สูงในจังหวัดบูคิดโนน แม่น้ำสำคัญ ได้แก่ แม่น้ำคากายัน
ยอซิป อิลิชิช

ยอซิป อิลิชิช ([jǒsip ǐlitʃitɕ]; เกิดวันที่ 29 มกราคม ค.ศ. 1988) เป็นนักฟุตบอลอาชีพชาวสโลวีเนีย ปัจจุบันลงเล่นให้กับสโมสรอิตาลี อาตาลันตาแบร์กามัสกากัลโช และทีมชาติสโลวีเนีย ในตำแหน่งกองกลางตัวรุก
อิลิชิชย้ายมาอยู่กับสโมสรอาตาลันตา ตั้งแต่วันที่ 5 กรกฎาคม ค.ศ. 2017 โดยย้ายมาจากฟีออเรนตีนา ด้วยค่าตัว 5.5 ล้านยูโร
เขาลงเล่นทีมชาตินัดแรกในนัดกระชับมิตรที่พบกับออสเตรเลีย เมื่อวันที่ 11 สิงหาคม ค.ศ. 2010 เขาทำประตูแรกให้กับทีมชาติเมื่อวันที่ 10 กันยายน ค.ศ. 2013 ในการพบกับไซปรัส
"ผลการแข่งขันของสโลวีเนียจะขึ้นต้นก่อน"
อรามัตเล-โก

ครอบครัว.
พระองค์เป็นพระราชโอรสและเป็นผู้สืบทอดอำนาจของกษัตริย์แอสเพลตา กับพระนางเฮนุตตาเคบิต พระองค์มีพระมเหสีหลายพระองค์: [2]
อนุสรณ์สถาน.
พระองค์มีพีระมิดอยู่ที่นูริ ซึ่งอาจจะถูกสร้างขึ้นในตอนปลายของคริสตวรรษที่ 6 หรือ 5 ก่อนคริสตกาล โบราณวัตถุที่มีชื่อเสียของพระองค์ที่มาจากเมืองเมโรอี โดยมีการพบชิ้นส่วนเครื่องประดับทองคำ ซึ่งบ่งบอกว่าพีระมิดหลังนี้เป็นของกษัตริย์หรือผู้ปกครองคนใดคนหนึ่ง
มาโลนาเกน

พระองค์ถูกสันนิษฐาว่าเป็นพระราชโอรสของกษัตริย์อรามัตเล-โก กับพระนางอมานิตาคาเย แม้ว่าเป็นแค่เพียงสมมติฐาน และพระองค์มีพระมเหสีพระนามว่า ทักทัล ซึ่งได้ถูกฝังอยู่ที่นูริ (Nu. 45)
การพิสูจน์.
พระองค์เป็นที่รู้จักมาจากพีระมิดในนูริ (Nu.5) เช่นเดียวกันกับการค้นพบคาร์ทูธของพระองค์ที่เมืองกาวาจากวิหาร และวัตถุโบราณชิ้นอื่นๆ จากเมืองเมโรอี
ยูริพิดีส

ยูริพิดีส  (ราว 480 – 406 ก่อนค.ศ.) เป็นนักประพันธ์บทละครโศกนาฏกรรมของนครเอเธนส์ในยุคคลาสสิค และเป็น 1 ใน 3 นาฏศิลปินในสาขาโศกนาฏกรรมที่มีชื่อเสียงที่สุดของกรีซโบราณ ร่วมกับเอสคีลัส (Aeschylus) และซอโฟคลีส (Sophocles) นักประวัติศาสตร์สมัยโบราณเชื่อว่ายูริพิดีสเขียนบทละครทั้งหมด 92 ถึง 95 เรื่อง (ซูดาเชื่อว่าท่านประพันธ์ไว้ไม่เกิน 92 เรื่อง) โดยมีเหลือรอดมาในปัจจุบัน 18 หรือ 19 เรื่อง ในสภาพเนื้อหาครบถ้วน และมีบางเรื่องนอกเหนือจากนี้มี่หลงเหลือมาเป็นเพียงบางส่วน ในบรรดานาฏศิลปินของเอเธนส์โบราณ ยุริพิดีสมีงานหลงเหลือมาถึงเรามากที่สุด ส่วนหนึ่งเพราะความนิยมในงานของเอสคีลัส และของซอโฟคลีสลดต่ำลง ในขณะที่ความนิยมในงานของท่านเพิ่มมากขึ้น งานของยูริพิดีสกลายเป็นฐานรากที่สำคัญยิ่งในวรรณคดีศึกษาในสังคมกรีซสมัยเฮลเลนิสติก ร่วมกับงานของโฮเมอร์, ดีมอสเธนีส และเมแนนเดอร์ 
ยูริพิดีสสร้างนวัตกรรมทางการละครหลายอย่างที่มีอิทธิพลต่อการละครมาจนยุคสมัยใหม่ โดยเฉพาะอย่างยิ่งการนำเสนอตัวละครฮีโร่ หรือวีรบุรุษตามเทพปกรณัมแต่ดั้งเดิม ในฐานะคนธรรมดาที่อยู่ในเหตุการณ์พิเศษหรือลำบาก ทำให้เกิดการตีความใหม่ได้หลายรูปแบบ ยูริพิดีสได้รับการขนานนามว่าเป็นกวีที่เข้าถึงโศกนาฏกรรมมากที่สุด เนื่องจากท่านพุ่งโฟกัสไปที่ความรู้สึกนึกคิด และมูลเหตุจูงใจของตัวละครในแบบที่ไม่มีใครพบเห็นมาก่อน นำไปสู่สร้างตัวละครชายหญิงที่ต้องมาทำลายกันและกัน ด้วยความเข้มข้นของความรักและความชิงชังในหัวใจของตน อันเป็นต้นแบบที่นาฏศิลปินผู้ยิ่งใหญ่ในสมัยต่อๆมาเดินตาม ไม่ว่าเช็คสเปียร์ หรือราซีน (Racine) 
นักประพันธ์ในเอเธนส์สมัยโบราณล้วนแต่มีชาติกำเนิดสูง แต่ยูริพิดีสต่างกับนักประพันธ์เหล่านั้นเพราะท่านมักแสดงความเห็นอกเห็นใจผู้ที่ด้อยโอกาส หรือตกเป็นเหยื่อสังคมในทุกรูปแบบ รวมไปถึงพวกผู้หญิง เนื้อหาบทละครของยูริพิดีสจึงมักจะช็อคคนดูที่ส่วนใหญ่เป็นพลเมืองเพศชาย และมีทัศนะคติไปในทางอนุรักษ์นิยม ผู้ที่มีชีวิตอยู่ร่วมสมัยกับยูริพิดีสมักจะจัดให้ท่านรวมไปเป็นพวกเดียวกับโสเครตีส ในฐานะผู้นำของความเสื่อมทางปัญญา (decadent intellectualism) และทั้งคู่มักจะถูกล้อเลียนโดยกวี และนักแต่งบทละครแนวตลกขบขันอยู่เสมอ ดังที่งานของอริสโตฟาเนสแสดงให้เห็น แต่ในขณะที่โสเครตีสต้องคดีและต่อมาถูกตัดสินประหารชีวิตในข้อหาชักนำประเทศไปในทางชั่ว ยูริพิดีสเลือกจากเนรเทศตัวเองไปจากเอเธนส์ในวัยชรา และไปเสียชีวิตที่นครเพลลา ราชอาณาจักรมาเกโดนีอา ตามคำเชิญของพระเจ้าอาร์คีเลอัสซึ่งนิยมชมชอบศิลปิน
เควิน เฮกเตอร์

เควิน เจมส์ เฮกเตอร์ (อักษรโรมัน: Kevin James Hector; เกิด 2 พฤศจิกายน ค.ศ. 1944 ที่ ลีดส์) อดีตนักฟุตบอลชาว อังกฤษ ที่ทำประตูได้ทั้งสิ้น 268 ประตูจากทั้งหมด 668 นัดจากการลงเล่นให้กับ แบรดฟอร์ด (พาร์ก อเวนิว) และ ดาร์บีเคาน์ตี โดยสถิติการลงเล่นกว่า 400 นัดของเขาสำหรับดาร์บีเคาน์ตีนับเป็นสถิติของสโมสรที่ยังคงอยู่จนถึงทุกวันนี้และเขาลงเล่น 2 นัดในนาม ทีมชาติอังกฤษ
อาชีพ.
หลังจากประสบความสำเร็จกับสโมสรเล็ก ๆ ในลีกระดับล่างอย่าง แบรดฟอร์ด พาร์ก อเวนิว ทิม วอร์ด ผู้จัดการทีม ดาร์บีเคาน์ตี ในขณะนั้นได้เซ็นสัญญากับเขาใน ค.ศ. 1966 ซึ่งเขาเป็นผู้เล่นที่เป็นกุญแจในความสำเร็จภายใต้การคุมทีมของ ไบรอัน คลัฟ และ เดฟ แม็คเคย์ ในไม่กี่ฤดูกาลถัดมาโดยเขาจับคู่กับ จอห์น โอแฮร์ ซึ่งเฮกเตอร์ลงเล่นให้กับ เดอะแรมส์ (ฉายาของทีมดาร์บีเคาน์ตี) ทั้งสิ้น 12 ปีโดยพวกเขาสามารถคว้าแชมป์ ฟุตบอลลีกดิวิชัน 1 (เดิม) ได้ถึง 2 สมัย (สมัยแรกใน ค.ศ. 1972 ภายใต้คลัฟและสมัยที่ 2 ใน ค.ศ. 1975 ภายใต้แม็คเคย์) โดยดาร์บีสามารถคว้าแชมป์ ฟุตบอลลีกดิวิชัน 2 (เดิม) ใน ค.ศ. 1969 ทำให้เลื่อนชั้นขึ้นสู่ดิวิชัน 1 และสามารถเข้าสู่รอบรองชนะเลิศของ ยูโรเปียน คัพ เอฟเอคัพ และ ลีกคัพ
เขาย้ายออกจากทีมดาร์บีไปใน ค.ศ. 1978 และกลับมาร่วมทีมแกะเขาเหล็กใน ค.ศ. 1980 โดยเขาลงเล่นเป็นสถิติทั้งสิ้น 589 นัดให้กับทีมแกะเขาเหล็กทั้งสองช่วงแบ่งเป็น 486 นัดในลีกก่อนจะประกาศแขวนสตั๊ดใน ค.ศ. 1994
มังกีพันช์

มังกีพันช์ (; โรมาจิ: "Monkī Panchi") เป็นนามปากกาของ คาซูฮิโกะ คาโต (; โรมาจิ: "Katō Kazuhiko"; 26 พฤษภาคม ค.ศ. 1937 – 11 เมษายน ค.ศ. 2019) เป็นศิลปินมังงะชาวญี่ปุ่น เกิดที่เมืองฮามานากะ จังหวัดฮกไกโด ประเทศญี่ปุ่น และอาศัยที่เมืองซากูระ จังหวัดชิบะ เรื่อยมาจนกระทั่งเสียชีวิต มีผลงานมังงะที่สร้างชื่อคือ "จอมโจรลูแปง" 
เขาเป็นศาสตราจารย์มังงะแอนิเมชัน (Manga Animation) คณะสื่อและศิลปะ มหาวิทยาลัยโอเตมาเอะเมื่อปี ปี ค.ศ. 2005 และเป็นศาสตราจารย์อาคันตุกะของมหาวิทยาลัยเทคโนโลยีโตเกียวเมื่อเดือนพฤษภาคม ค.ศ. 2010 เขาได้รับรางวัลโตเกียวอนิเมะในปี ค.ศ. 2015
มังกีพันช์เสียชีวิตด้วยโรคปอดบวมเมื่อวันที่ 11 เมษายน ค.ศ. 2019
เฟเดด (เพลงแอลัน วอล์กเกอร์)

เฟเดด  เป็นเพลงของโปรดิวเซอร์เพลงและดีเจ ชาวนอร์เวย์ แอลัน วอล์กเกอร์ ประกอบด้วยเสียงร้องโดย อิสเซลิน โซลเฮย์ม เพลงนี้เดิมที่จะวางจำหน่ายในวันที่ 25 พฤศจิกายน ค.ศ. 2015 แต่ได้เลื่อนออกจำหน่ายเป็นวันที่ 3 ธันวาคม ค.ศ. 2015 เพลงนี้ประสบความสำเร็จอย่างสูง โดยติดชาร์ตท็อป 10 ในประเทศที่มีการติดชาร์ตมากที่สุด และติดชาร์ตสูงสุดในกว่า 10 ประเทศ และติดอันดับยอดผู้ชมในยูทูปสูงสุดอันดับที่ 26 ด้วย 2.07 พันล้านวิวในเดือนพฤศจิกายน ค.ศ. 2018
วอล์กเกอร์ ได้เปิดตัวเพลงครั้งแรกในการแสดงสดเพลง "เฟเดด" คู่กับอิสเซลิน โซลเฮย์ม ในวันที่ 27 กุมภาพันธ์ ค.ศ. 2016 ในงาน X Games Oslo ปี 2016 โดยการแสดงสดนั้นได้ถูกออกอากาศสดผ่านทางสถานโทรทัศน์ของประเทศนอร์เวย์
รายชื่อเพลง.
<templatestyles src="Col-begin/styles.css"/>
ชาร์ต.
<templatestyles src="Col-begin/styles.css"/>
เฮ้! อาร์โนลด์

เฮ้! อาร์โนลด์  เป็นการ์ตูนทีวีแอนิเมชันของประเทศสหรัฐอเมริกา สร้างโดย เคร็ก บาร์ทเล็ตต์ ออกอากาศครั้งแรกเมื่อวันที่ 7 ตุลาคม พ.ศ. 2539 (ค.ศ. 1996) และยุติการออกอากาศเมื่อวันที่ 8 มิถุนายน พ.ศ. 2547 (ค.ศ. 2004) โดยออกอากาศทางช่องนิคคาโลเดียน
รัฐบาลพลัดถิ่นเชโกสโลวาเกีย

รัฐบาลพลัดถิ่นเชโกสโลวาเกีย, หรือมีชื่ออย่างเป็นการการคือ รัฐบาลชั่วคราวแห่งเชโกสโลวาเกีย  เป็นรัฐบาลที่จัตตั้งขึ่นโดย คณะกรรมาธิการแห่งชาติเพื่อการปลดปล่อยเชโกสโลวาเกีย รัฐบาลพลัดถิ่นเชโกสโลวาเกียได้รับการยอมรับครั้งแรกทางการทูตของอังกฤษ ชื่อนี้ถูกนำมาใช้โดยฝ่ายสัมพันธมิตรในสงครามโลกครั้งที่สองในขณะที่พวกเขารู้จักกันในภายหลัง คณะกรรมาธิการก่อตั้งขึ้นโดยอดีตประธานาธิบดีเชโกสโลวาเกีย เอ็ดเวิร์ด เบเนช ที่กรุงปารีส ประเทศฝรั่งเศสในเดือนตุลาคม 1939 การเจรจาต่อรองกับฝรั่งเศสเกี่ยวกับสถานะการทูตไม่ประสบความสำเร็จรวมทั้งการยึดครองฝรั่งเศสของนาซี บังคับให้คณะกรรมาธิการต้องถอนตัวออกไปอยู่ในกรุงลอนดอนในปี 1940 ที่ทำการรัฐบาลพลัดถิ่นเชโกสโลวาเกียอยู่ในสถานที่ต่าง ๆ ในลอนดอน แต่ส่วนใหญ่จะอยู่ในอาคารที่เรียกว่า Fursecroft
เป็นรัฐบาลที่ถูกต้องตามกฎหมายสำหรับเชโกสโลวาเกียตลอดช่วงสงครามโลกครั้งที่สอง มีภารกิจหลักคือต่อต้านรัฐบาลฟาสซิสต์โดยเฉพาะการย้อนข้อตกลงมิวนิก ที่นำไปสู่การยึดครองเชโกสโลวาเกียของเยอรมนี และให้อาณาเขตโดยประมาณของสาธารณรัฐกลับไปมีขนาดเท่าเดิมเมื่อปี 1937 เช่นนั้นก็ถือว่าในที่สุด โดยประเทศเหล่านั้นยอมรับว่าเป็นความต่อเนื่องตามกฎหมายของสาธารณรัฐเชโกสโลวักที่ 1
องค์การผู้บุกเบิกมวลสหภาพวลาดีมีร์ เลนิน

องค์การผู้บุกเบิกมวลสหภาพที่ตั้งชื่อตามวลาดีมีร์ อิลลิช เลนิน  หรือย่อเป็น เยาวชนผู้บุกเบิก เป็นองค์การเยาวชนสำหรับนักเรียนอายุตั้งแต่ 9-15 ปี ในสหภาพโซเวียต องค์การนี้ก่อตั้งขึ้นในวันที่ 19 พฤษภาคม 1922 โดยรูปแบบขององค์การนี้คล้ายคลึงกับองค์การลูกเสือในโลกตะวันตก เยาวชนผู้บุกเบิกจะถูกเรียนรู้ทักษะความร่วมมือทางสังคม และเข้าร่วมค่ายฤดูร้อนที่ได้รับทุนสาธารณะ
สโมสรฟุตบอลเค็มนิทเซอร์

สโมสรฟุตบอลเค็มนิทเซอร์  เป็นสโมสรฟุตบอลเยอรมนี ตั้งอยู่ที่เมืองเค็มนิทซ์ รัฐซัคเซิน ปัจจุบันลงเล่นในดริทเทอลีกา ซึ่งเป็นลีกฟุตบอลระดับที่สามของเยอรมนี สโมสรก่อตั้งในปี ค.ศ. 1933 ภายหลังจากการล้มละลายของสโมสรเก่าในปี ค.ศ. 1899
สโมสรฟุตบอลเค็มนิทเซอร์เป็นหนึ่งในสมาชิกผู้ร่วมก่อตั้งสมาคมฟุตบอลเยอรมันเมื่อวันที่ 28 มกราคม ค.ศ. 1900 ณ เมืองไลพ์ซิช
เกียรติประวัติ.
‡ ทีมสำรอง
ผลงานแบ่งตามฤดูกาล.
นี่คือผลงานแบ่งตามฤดูกาลของสโมสร
เอสตาดิโอเดลาเซรามิกา

เอสตาดิโอเดลาเซรามิกา  หรือชื่อเดิม เอลมาดริกัล  เป็นสนามฟุตบอลในเมืองบิยาร์เรอัล ประเทศสเปน ใช้งานมาตั้งแต่ปี ค.ศ. 1923 ที่นี่เป็นสนามเหย้าของสโมสรฟุตบอลบิยาร์เรอัลในลาลิกา ลีกระดับสูงสุดของสเปน สนามกีฬามีความจุ 24,890 ที่นั่ง ซึ่งประมาณครึ่งหนึ่งของประชากรในเมืองบิยาร์เรอัล ด้านหน้าสนามมีรูปปั้นเรือดำน้ำสีเหลืองตั้งอยู่
สนามแห่งนี้มีชื่อเดิมคือ "เอลมาดริกัล" ต่อมาทางสโมสรได้เปลี่ยนมาใช้ชื่อ "เอสตาดิโอเดลาเซรามิกา" (แปลว่า "สนามกีฬาเซรามิก") เมื่อวันที่ 8 มกราคม ค.ศ. 2017 ในนัดที่บิยาร์เรอัลเปิดบ้านพบกับบาร์เซโลนา โดยชื่อใหม่สื่อถึงอุตสาหกรรมเซรามิก
ชื่อยาที่ได้รับอนุญาตของออสเตรเลีย

ชื่อยาที่ได้รับอนุญาตของออสเตรเลีย (หรือ AAN) เป็นชื่อเรียกหมวดเภสัชภัณฑ์ที่จัดตั้งโดย TGA เพื่อใช้ในประเทศออสเตรเลีย เมื่อปลาย พ.ศ. 2559 TGA ได้เปลี่ยนชื่อเภสัชภัณฑ์หลายอย่างให้ตรงกับ INN หรือชื่อเรียกอื่น เช่นตามแบบ USAN หากไม่มีใน INN (ตัวอย่างเช่น asparaginase)
อ้่างอิง.
<templatestyles src="Reflist/styles.css" />
กระทรวงบริหารกลางสหรัฐ

<ns>0</ns>
 <revision>
 <parentid>11904797</parentid>
 <timestamp>2025-05-26T20:52:13Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>12332860</origin>
 <model>wikitext</model>
 <format>text/x-wiki</format>
กระทรวงบริหารกลาง  เป็นหน่วยงานชั้นต้นของฝ่ายบริหารแห่งรัฐบาลกลางสหรัฐ เป็นอย่างเดียวกับกระทรวง (ministry) ที่มีอยู่ทั่วไปในระบบรัฐสภาหรือระบบกึ่งประธานาธิบดี เพียงแต่มีผู้บังคับบัญชาเป็นหัวหน้ารัฐบาลซึ่งดำรงตำแหน่งประมุขแห่งรัฐด้วยเพราะใช้ระบบประธานาธิบดี กระทรวงบริหารเหล่านี้เป็นเครื่องมือในการปกครองของประธานาธิบดีสหรัฐ ปัจจุบัน มี 15 กระทรวง
ในภาษาอังกฤษ ตำแหน่งหัวหน้ากระทรวงบริหารเรียกว่า "เซคริทรี" (secretary) ซึ่งเป็นอย่างเดียวกับ "รัฐมนตรี" (minister) เว้นแต่กระทรวงยุติธรรมสหรัฐที่มีหัวหน้าเรียกว่า "อัยการสูงสุด" (Attorney-General) และในอดีต กระทรวงสำนักงานไปรษณีย์สหรัฐก็มีหัวหน้าที่เรียกว่า "นายไปรษณีย์ใหญ่" (Postmaster General) หัวหน้ากระทรวงบริหารมาจากการแต่งตั้งของประธานาธิบดี เข้าดำรงตำแหน่งหลังได้รับการรับรอง (confirmation) จากวุฒิสภาตามข้อกำหนดการแต่งตั้ง (Appointments Clause) ในรัฐธรรมนูญสหรัฐ และปฏิบัติหน้าที่ตามอัธยาศัยของประธานาธิบดี (at the pleasure of the President) นอกจากนี้ ข้อกำหนดความเห็น (Opinion Clause) ในรัฐธรรมนูญ ซึ่งก็คือ มาตรา 2 ส่วนที่ 2 ข้อ 1 (Article II, section 2, clause 1) ยังเรียกหัวหน้ากระทรวงว่า "เจ้าพนักงานหลักในกระทรวงบริหารแต่ละแห่ง" (principal Officer in each of the executive Departments)
หัวหน้ากระทรวงยังได้รับการจัดไว้ในลำดับการสืบทอดตำแหน่งประธานาธิบดีสหรัฐในกรณีที่ตำแหน่งประธานาธิบดีว่างลง โดยอยู่ในลำดับถัดจากรองประธานาธิบดีสหรัฐ, ประธานสภาผู้แทนราษฎรสหรัฐ, และประธานชั่วคราวแห่งวุฒิสภาสหรัฐ
กระทรวงบริหาร.
ข้างล่างนี่คือรายการกระทรวงในสหรัฐที่ดำเนินงานอยู่ในปัจจุบัน
ซามีร์ คันดานอวิช

ซามีร์ คันดานอวิช (เกิดวันที่ 14 กรกฎาคม ค.ศ. 1984) เป็นผู้รักษาประตูฟุตบอลชาวสโลวีเนีย โดยเขาลงเล่นให้กับสโมสรฟุตบอลอินแตร์นาซีโอนาเลมีลาโน หรืออินเตอร์มิลานนานกว่า 11 ปี ในฤดูกาล 2010–11 เขาเซฟจุดโทษได้มากถึง 6 ครั้ง ทำสถิติเซฟจุดโทษมากที่สุดต่อหนึ่งฤดูกาล เทียบเท่าฤดูกาล 1948–49
คันดานอวิชลงเล่นทีมชาติครั้งแรกในปี ค.ศ. 2004 จนถึงปัจจุบัน เขาลงเล่นไปแล้ว 81 นัด เป็นผู้เล่นที่ลงเล่นให้กับทีมชาติสโลวีเนียมากเป็นอันดับที่สอง และมากที่สุดสำหรับตำแหน่งผู้รักษาประตู เขาเคยเล่นให้ทีมชาติในการแข่งขันฟุตบอลโลก 2010
เขาถูกยกย่องให้เป็นหนึ่งในผู้รักษาประตูที่ดีที่สุด และเป็น 1 ใน 3 ผู้รักษาประตูที่ไม่ใช่ชาวอิตาลีที่สามารถคว้ารางวัลผู้รักษาประตูแห่งปีของเซเรียอา โดยเขาได้รับรางวัลนี้ 2 ครั้ง เขาได้รับฉายา "แบทแมน" อันเนื่องมาจากท่าทางของเขา
จาโคโม โบนาเวนตูรา

จาโคโม โบนาเวนตูรา (เกิดวันที่ 22 สิงหาคม ค.ศ. 1989) เป็นนักฟุตบอลอาชีพชาวอิตาลี ปัจจุบันลงเล่นตำแหน่งกองกลางให้กับฟีออเรนตีนาและทีมชาติอิตาลี
โบนาเวนตูราเริ่มต้นอาชีพกับอาตาลันตาในปี ค.ศ. 2007 และย้ายไปมิลานในปี ค.ศ. 2017 ด้วยค่าตัว 7 ล้านยูโร ส่วนในนามทีมชาติ เขาลงเล่นนัดแรกเมื่อวันที่ 31 พฤษภาคม ค.ศ. 2013 นัดกระชับมิตรพบกับซานมารีโน
ทรอย ดีนีย์

ทรอย แมทธิว ดีนีย์ (เกิดวันที่ 29 มิถุนายน ค.ศ. 1988) เป็นนักฟุตบอลชาวอังกฤษ ปัจจุบันลงเล่นตำแหน่งกองหน้าให้กับเบอร์มิงแฮมซิตี
ดีนีย์เริ่มต้นอาชีพกับสโมสรวอลซอลล์ ก่อนที่จะถูกปล่อยยืมตัวสั้น ๆ ให้กับเฮลโซเวนทาวน์ ในฤดูกาล 2006–07 เขาย้ายไปวอตฟอร์ดในปี ค.ศ. 2010 และได้รับการแต่งตั้งให้เป็นกัปตันทีม จากการพาสโมสรเลื่อนชั้นสู่พรีเมียร์ลีกหลังจบฤดูกาล 2014–15
การจำคุก.
วันที่ 25 มิถุนายน ค.ศ. 2012 ดีนีย์ถูกสั่งจำคุก 10 เดือน ข้อหาเตะผู้ชายคนหนึ่งที่ศีรษะในช่วงที่มีการทะเลาะวิวาท อย่างไรก็ตาม เขาได้รับการปล่อยตัวหลังจากถูกตัดสินจำคุกเพียง 3 เดือน เนื่องจากเขายอมรับผิดและเป็นการกระทำความผิดครั้งแรก
เกียรติประวัติ.
วอตฟอร์ด
บุคคล
ซีรีส์นางเงือก

ซีรีส์นางเงือก (; โรมาจิ: "Ningyo Shirīzu") (Mermaid Saga) แต่งโดย รูมิโกะ ทากาฮาชิ เป็นชุดเงือกซีรีส์มังงะที่มีทั้งหมด 3 เล่ม และเรื่องราวเว้นเพียงเรื่องของเล่มหลังสุดที่วาดทีหลังในซีรีส์ชุดนี้ "วนาแห่งเงือก" กับ "รอยแผลนางเงือก" ได้รับการสร้างเป็น โอวีเอ (OVAs) และตัวเรื่อง 人魚の森 "นินเงียวโนะโมริ" (วนาแห่งเงือก) ถูกผลิตเป็นซีรีส์อนิเมะฉายทางโทรทัศน์ (Anime TV) ไปในปี พ.ศ. 2546
เนื้อเรื่อง.
ตามตำนานโบราณของญี่ปุ่นเล่าขานกันว่าการได้ดื่มกินเลือดเนื้อของเผ่าพันธุ์เงือกจะทำให้มีชีวิตอมตะเป็นนิรันดร์ ยูตะ ตระหนักด้วยตัวเองว่าเรื่องนี้เป็นมากกว่าตำนาน เลือดเนื้อของเงือกในความเป็นจริงกลับมีผลต่อชีวิตมากกว่าเรื่องเล่าขานเหล่านั้น มันอาจนำพาไปสู่ความตาย หรือความตายนั้นยังดีกว่าเปลี่ยนแปลงเป็นชีวิตที่ถูกสาป และเหล่าเงือกไม่ใช่สัตว์โลกสวยสดงดงามมีนิสัยดี แต่เป็นสิ่งมีชีวิตที่อำมหิต
ยูตะ เคยได้กินส่วนหนึ่งของเนื้อหนังเงือกเข้าไปโดยที่เขาไม่รู้ตัว ตลอดห้าศตวรรษจากนั้นเขาได้ออกตามหาชาวเงือกไปทั่วประเทศญี่ปุ่นโดยหวังว่าเงือกนั้นจะมีวิธีที่จะช่วยให้เขากลับไปเป็นคนธรรมดา ไม่ต้องคงอยู่อย่างโดดเดี่ยวได้แต่เห็นคนที่รักคนที่รู้จัก แก่ชรา ตายจากไป ในขณะที่เขาเองกลับมีร่างกายที่ไม่เสื่อมสลายร่วงโรย แล้วเขาก็ได้พบชาวเงือกที่ตามหา และ มะนะ เด็กสาวที่ถูกเงือกเลี้ยงไว้เป็นอาหารเพื่อความเยาว์วัยของพวกมัน ยูตะจึงตัดสินใจฆ่าเงือกช่วยมานะเอาไว้แต่ว่า
มานะ เธอได้ถูกเลี้ยงดูมาด้วยการให้กินเนื้อของเงือก เรื่องราวกลายเป็นพวกเขาทั้งสองต้องออกเดินทางเสาะหาไปสู่ที่อื่นและได้พบกับคนอื่น ๆ ผู้ร่วมชะตากรรมในแกนของ "ความทุกข์ทรมานของการมีชีวิตอยู่ยืนยาวนานตลอดไป" "ความโง่เขลาของมนุษย์ที่กำลังแสวงหาความเป็นอมตะ" และ "ความหมายของชีวิต"
อนิเมะ.
รายชื่อตอนทีวีอนิเมะ : วนาแห่งเงือก
ตอนที่ 1 人魚は笑わない  /  Mermaid Does Not Smile
ตอนที่ 2 闘魚の里(前編)  /  Village of the Fighting Fish (Part I)
ตอนที่ 3 闘魚の里(後編)  /  Village of the Fighting Fish (Part II)
ตอนที่ 4 人魚の森(前編)  /  Mermaid Forest (Part I)
ตอนที่ 5 人魚の森(後編)  /  Mermaid Forest (Part II)
ตอนที่ 6 夢の終わり  /  The End of the Dream
ตอนที่ 7 舎利姫  /  Bone Princess
ตอนที่ 8 最後の顔(前編)  /  The Last Face (Part I)
ตอนที่ 9 最後の顔(後編)  /  The Last Face (Part II)
ตอนที่ 10 約束の明(前編)  /  Promised Tomorrow (Part I)
ตอนที่ 11 約束の明(後編)  /  Promised Tomorrow (Part II)
ตอนที่ 12 人魚の傷(前編)  /  Mermaid's Scar (Part I) 
ตอนที่ 13 人魚の傷(後編)  /  Mermaid's Scar (Part II)
เสียงตอบรับ.
ในเซตการ์ตูนชุดนี้ หนังสือการ์ตูนเรื่อง วนาแห่งเงือก「人魚の森 」 ได้รับรางวัล เซอุงอวอร์ด (Seiun Award) ในงานประกาศรางวัล ครั้งที่ 20 พ.ศ. 2532
โรซิส (เพลงเดอะเชนสโมเกอส์)

โรซิส  เป็นเพลงของคู่ดีเจชาวอเมริกัน เดอะเชนสโมเกอส์ จากอีพีเปิดตัว Bouquet มีร้องรับเชิญโดยนักร้องชาวอเมริกัน โรซิส เพลงออกจำหน่ายในวันที่ 16 มิถุนายน ค.ศ. 2015 โดยค่ายดิสรัปเตอร์ และโคลัมเบียเรเคิดส์
ชาร์ต.
<templatestyles src="Col-begin/styles.css"/>
แอนทิกะนี

แอนทิกะนี (อ่านว่า "แอนติกอแน") ตามตำนานเทพปกรณัมกรีก เป็นบุตรีของอีดิปัส กษัตริย์แห่งธีบส์ และพระนางโยคัสตา (Jocasta) ชื่อของ "แอนทิกะนี" (Ἀντιγόνη) เป็นอิตถีลิงค์ (feminine gender) ของชื่อ "แอนติโกนัส"  แปลว่า "เทียบได้กับบรรพบุรุษ" ตำนานของแอนทิกะนีเป็นที่รู้จักกันดี จากบทละครโศกนาฏกรรมที่มีชื่อเสียงของซอโฟคลีส นาฏศิลปินของเอเธนส์
ตำนาน.
ตำนานของแอนทิกะนี เป็นเรื่องของราชธิดาของกษัตริย์อีดิปัส ผู้พยายามจะทำพิธีปลงศพให้แก่พี่ชาย "โพลีไนซีส (Polynices)" ("ผู้มากความขัดแย้ง" ภาษากรีกอ่านว่า "โปลูเนเกส") โดยเมื่ออีดิปัสสละราชสมบัติกรุงธีบส์ให้แก่ลูกชายสองคน ได้แก่ โพลีไนซีส และ "อีตีโอคลีส" (Eteocles) พระองค์ได้สาปแช่งวงศ์ตระกูลของตนไว้ ทำให้พี่น้องทั้งสองไม่อาจตกลงแบ่งการปกครองกรุงธีบส์ นครแห่งทวารทั้งเจ็ดได้โดยสันติ โดยอีตีโอคลีสไม่ยอมผลัดเปลี่ยนให้น้องชายเข้าปกครองเมืองเมื่อครบหนึ่งปีตามที่สัญญากัน โพลีไนซีสจึงออกจากพระนครไปรวบรวมสมัครพรรคพวก ตั้งกองทัพมาโจมตีเมืองธีบส์ ในสงครามที่มีชื่อเรียกขานว่า "ศึกเจ็ดขุนพลชิงธีบส์" พี่น้องทั้งสองตายด้วยมือของกันและกันในการรบ
หลังศึกเจ็ดขุนพลยุติลง ครีออนขึ้นเป็นกษัตริย์ครองธีบส์ และออกคำสั่งไม่ให้ผู้ใดชำระหรือฝังศพโพลีไนซีส และห้ามไม่ให้ไว้ทุกข์ด้วย หากฝ่าฝืนต้องโดนประหารด้วยการปาหิน แอนทิกะนีฝ่าฝืนบัญญัติของครีออน และถูกนำไปพิจารณาคดี โดยแอนทิกะนีให้การว่าตนทราบคำสั่งของตรีออนดี แต่ตัดสินใจฝ่าฝืน โดยอ้างว่าเป็นการทำตามบัญญัติของสวรรค์ (divine law) ที่สูงกว่ากฎหมายของมนุษย์ ทำให้ถูกพิพากษาลงโทษให้ฝังทั้งเป็น
แอนทิกะนี (ซอโฟคลีส).
ในบทละครของซอโฟคลีส แอนทิกะนีต้องโทษให้ถูกฝังทั้งเป็นอยู่ในสุสานตามคำสั่งของครีออน และต่อมาแม้ครีออนจะเปลี่ยนใจคิดปล่อยตัวแอนทิกะนี แอนทิกะนีก็ผูกคอตายในสุสานเสียแล้ว และฮีมอน (Haemon) คู่หมั้นของแอนทิกะนีและลูกชายของครีออนเอง ก็แทงตัวตายตามคนรักไป เมื่อเรื่องทราบถึงยูรีดีส (Eurydice) ภริยาของครีออน เธอก็ฆ่าตัวตายตามลูกชายไปด้วย
กรีซยุคคลาสสิก

กรีซยุคคลาสสิก หรือ กรีซสมัยคลาสสิก เป็นช่วงเวลาในประวัติศาสตร์ของกรีซโบราณที่อยู่ระหว่าง กรีซสมัยอาร์เคอิก และสมัยเฮลเลนิสติก โดยมีระยะเวลายาวนานประมาณ 200 ปี (ศตวรรษที่ 5 และ 4 ก่อนค.ศ.) ตั้งแต่ชัยชนะของเอเธนส์ที่ซาลามิส ต่ออาณาจักรเปอร์เซีย ในปีที่ 480 ก่อนค.ศ. (บางครั้งก็เริ่มนับตั้งแต่ปีที่ 510 ก่อนค.ศ. อันเป็นปีที่ชาวเอเธนส์กำจัดทรราชคนสุดท้ายลงได้) จนถึงเหตุการณ์สวรรคตของพระเจ้าอเล็กซานเดอร์มหาราช ในปีที่ 323 ก่อน ค.ศ. ยุคคลาสสิคของกรีซเป็นยุคสมัยที่อารยธรรมกรีกเบ่งบานถึงขีดสุด และเป็นช่วงที่วัฒนธรรมเชิงคุณค่า และสถาบันต่าง ๆ ของชนชาติกรีกได้พัฒนาไปจนถึงขีดสมบูรณ์ 
กรีซในยุคคลาสสิก มีอิทธิพลอย่างลึกซึ้งต่อจักรวรรดิโรมัน และต่อรากฐานของอารยธรรมตะวันตก ระบบความคิดส่วนใหญ่ของโลกตะวันตกสมัยใหม่ ไม่ว่าทางการเมืองการปกครอง, ทางศิลปะ ทางสถาปัตยกรรม, ทางวิทยาศาสตร์, ทางการละคร, ทางวรรณกรรม, และทางปรัชญา ล้วนแต่เป็นสิ่งที่อนุพัทธ์ (derived) หยิบยืม หรือต่อยอดมาจากมรดกทางความคิดของกรีซในช่วงเวลาประวัติศาสตร์นี้ทั้งสิ้น 
ศตวรรษที่ 5 ก่อนคริสตกาล.
ในศตวรรษนี้นครรัฐเอเธนส์มีความโดดเด่นที่สุด เพราะเอเธนส์ทิ้งงานเขียนทั้งทางประวัติศาสตร์ กฎหมาย และวรรณคดีไว้มากกว่านครรัฐกรีกโบราณอื่นทั้งหมด จึงอาจกล่าวได้ว่าเหตุการณ์สำคัญเหตุการณ์แรกเกิดขึ้นในปีที่ 508 ก่อนค.ศ. เมื่อไคลส์ธีนีส (Cleisthenes) ร่วมมือกับสปาร์ตาโค่น ฮิปปิอัส ทรราชคนสุดท้ายของเอเธนส์ลงจากอำนาจ และสามารถร่วมมือกับสภาห้าร้อยคน ; สภา"บูแล") ชิงอำนาจมาจากไอซากอรัส (Isagoras) ได้ และเริ่มปฏิรูปเอเธนส์ แต่ถ้ามองให้กว้างออกไปทั่วทั้งแผ่นดินกรีซ ก็อาจพูดได้ว่าการก่อกบฏไอโอเนีย เมื่อปีที่ 500 ก่อนค.ศ. มีความสำคัญในฐานะเหตุการณ์ที่กระตุ้นให้จักรวรรดิเปอร์เซียเปิดฉากรุกรานกรีซในปีที่ 492 ก่อนค.ศ. ทัพของเปอร์เซียถูกพิชิตในปีที่ 492 ก่อนค.ศ. แต่อีกทศวรรษต่อมาเปอร์เซียก็ยกทัพกลับมาอีกเป็นครั้งที่สอง (ในปีที่ 481-479 ก่อนค.ศ.) ทว่าก็ล้มเหลวอีกแม้ว่าจะสามารถเดินทัพเข้าครองพื้นที่ส่วนใหญ่ของกรีซได้ และได้ชัยชนะทั้งในยุทธการที่เทอร์โมพิลี และยุทธนาวีที่อาร์เตมิเซียม หลังจากเสร็จศึกกับเปอร์เซียแล้ว สันนิบาตดีเลียนก็ถูกสถาปนาขึ้นภายใต้อิทธิพลครอบงำ (hegemon) ของเอเธนส์ และถูกเอเธนส์ใช้เป็นเครื่องมือสร้างอำนาจและความมั่งคั่ง ความไม่รู้จักพอของเอเธนส์ทำให้เกิดการลุกฮือขึ้นในบรรดานครรัฐพันธมิตร ซึ่งล้วนถูกเอเธนส์ใช้กำลังทหารเข้ากำหราบ แต่พลวัตทางอำนาจของเอเธนส์ทำให้สปาร์ตาตื่นขึ้นมา และนำมาซึ่งสงครามเพโลพอนนีเซียน ในปีที่ 431 ก่อนค.ศ. สงครามดำเนินไปในสมรภูมิทั่วทั้งโลกอารยธรรมของกรีซเป็นเวลาเกือบ 30 ปี โดยมีการสงบศึกเพียงช่วงสั้นๆ จนในที่สุดเอเธนส์ก็ถูกพิชิตลงอย่างเด็ดขาด ในปีที่ 404 ก่อนค.ศ. เรื่องราวในศตวรรษที่ 5 ก่อนค.ศ. ของกรีซในยุคคลาสสิกก็ปิดฉากลง ด้วยความวุ่นวายทางการเมืองของเอเธนส์หลังจากนั้น
ยูนิ.ที

ยูนิตี้ (เกาหลี : 유니티 อังกฤษ : UNI.T) เป็นวงโปรเจกซ์เกิลกรุ๊ป จากรายการ เดอะยูนิต เปิดโอกาสให้ ไอดอลที่ยังไม่ประสบความสำเร็จมาแข่งขัน โดยมีระยะสัญญา 7 เดือน ประกอบไปด้วยสมาชิก 9 คน ดังนี้ จีวอน อดีตสมาชิกงวง สปีกา , อูฮี สมาชิกวง ดัลชาเบต , ยุนโจ อดีตสมาชิกวง เฮลโลวีนัส, จีเอ็น สมาชิกวง ลาบุม, อึยจิน สมาชิกวง โซนามู, เยบิน สมาชิกวง ไดอา, เอ็นเซีย ศิลปินเดี่ยว, ฮยอนจู อดีตสมาชิกวง เอพริล, ซูจี อดีตสมาชิกวง ดิอาร์ค โดยกำหนดวันเดบิวต์ของพวกเขาคือวันที่ 18 พฤษภาคม 2018 UNI.T จะคัมแบคครั้งสุดท้าย 13 กันยายน ปี ค.ศ 2018
พระราชพิธีเสกสมรสระหว่างเจ้าชายแฮร์รีกับเมแกน มาร์เกิล

พระราชพิธีเสกสมรสระหว่างเจ้าชายแฮร์รีกับเมแกน มาร์เกิล มีขึ้นเมื่อวันที่ 19 พฤษภาคม ค.ศ. 2018 ณ โบสถ์น้อยเซนต์จอร์จภายในพระราชวังวินด์เซอร์ สหราชอาณาจักร โดยเป็นพระราชพิธีเสกสมรสระหว่างเจ้าชายแฮร์รี สมาชิกราชวงศ์สหราชอาณาจักร กับเมแกน มาร์เกิล หญิงสาวชาวอเมริกันที่เคยทำอาชีพนักแสดง, บล็อกเกอร์, ทูตการกุศล และทนาย ในเช้าวันแต่งงาน สมเด็จพระราชินีนาถเอลิซาเบธที่ 2 พระอัยยิกาในเจ้าชายแฮร์รี พระราชทานตำแหน่งดยุกแห่งซัสเซกซ์, เอิร์ลแห่งดัมบาร์ตัน และบารอนคิลคีลให้กับพระองค์
ในวันแต่งงาน มาร์เกิลกลายเป็นดัชเชสแห่งซัสเซกซ์ เคาน์ติสแห่งดัมบาร์ตัน และบารอนเนสคิลคีล จัสติน เวลบีย์ อาร์ชบิชอปแห่งแคนเทอร์เบอรี เป็นผู้ทำพิธีเสกสมรสด้วยพิธีรับศีลแบบแองกลิคัน อ่านบทสวดมนตร์แบบคริสตจักรแห่งอังกฤษ พิธีนี้เป็นที่รู้จักจากการรวมวัฒนธรรมแอฟริกัน-อเมริกันในงาน
หมายเหตุ.
<templatestyles src="Reflist/styles.css" />
ธนัชชัย วิจิตรวงศ์ทอง

ธนัชชัย วิจิตรวงศ์ทอง (เกิด 25 มกราคม พ.ศ. 2540) ชื่อเล่น ม่อน เป็นนักแสดงชาวไทยเชื้อสายอินเดีย เป็นน้องชายของ มิ้นต์ ชาลิดา วิจิตรวงศ์ทอง อดีตนักแสดงสังกัดสถานีวิทยุโทรทัศน์ไทยทีวีสีช่อง 3 มีผลงานซีรีส์เรื่องแรกคือ Water Boyy the Series รับบทเป็น "“กล้วย”" และมีผลงานเด่นในซีรีส์เรื่อง 30 กำลังแจ๋ว The Series ในบท "“ปอ”" และ Kiss Me Again จูบให้ได้ถ้านายแน่จริง ในบท "“หมอแมท”"
ประวัติ.
ธนัชชัย วิจิตรวงศ์ทอง มีชื่อเล่นว่า ม่อน เกิดเมื่อวันเสาร์ที่ 25 มกราคม พ.ศ. 2540 ที่กรุงเทพมหานคร มีบิดาเป็นชาวไทยเชื้อสายจีน และมารดาเป็นลูกครึ่งไทย-อินเดีย โดยธนัชชัยเป็นบุตรคนที่ 3 มีพี่สาว 1 คนคือ มิ้นต์ (ชาลิดา วิจิตรวงศ์ทอง) มีพี่ชาย 1 คนคือ มอส (ราชัย วิจิตรวงศ์ทอง) มีน้องชาย 1 คนคือ ไมโล (ปิยะชัย วิจิตรวงศ์ทอง)
ม่อนจบการศึกษาระดับประถมศึกษาจากโรงเรียนแม่พระฟาติมา และได้ศึกษาต่อในระดับมัธยมศึกษาปีที่ 1 ที่โรงเรียนศรีอยุธยา ในพระอุปถัมภ์ฯ จากนั้นย้ายไปศึกษาที่โรงเรียนสาธิตมหาวิทยาลัยศรีนครินทรวิโรฒ ประสานมิตรในระดับมัธยมศึกษาปีที่ 2-3 จนจบการศึกษาระดับมัธยมศึกษาตอนต้น และถูกครอบครัวส่งไปศึกษาต่อในระดับมัธยมปลายที่ประเทศอินเดีย แต่ได้ประสบปัญหาบางอย่างจึงต้องเดินทางกลับมายังประเทศไทย และเข้าสอบ GED (General Educational Development) เพื่อสอบเทียบเท่าวุฒิการศึกษามัธยมศึกษาตอนปลายแทน ธนัชชัยจบการศึกษาระดับปรัญญาตรีจาก คณะนิเทศศาสตร์ มหาวิทยาลัยกรุงเทพ 
ปัจจุบัน ธนัชชัยเป็นนักแสดงในสังกัดจีเอ็มเอ็มทีวี มีผลงานซีรีส์เรื่องแรกคือ Water Boyy the Series รับบทเป็น "“กล้วย”" และมีผลงานเด่นในซีรีส์เรื่อง 30 กำลังแจ๋ว The Series ในบท "“ปอ”" และ Kiss Me Again จูบให้ได้ถ้านายแน่จริง ในบท "“หมอแมท”" และ The Underclass ห้องนี้ไม่มีห่วย ในบท "ครูธี"
เทพจิ๋วฝึกหัด แก๊งป่วนโคโคทามะ

เทพจิ๋วฝึกหัด แก๊งป่วนโคโคทามะ  ฉายผ่าน ช่อง 3 Family ตั้งแต่วันที่ 4 พ.ย. พ.ศ. 2560 ถึง 30 เม.ย. พ.ศ. 2561 ปัจจุบันสามารถดูย้อนหลังได้ที่ช่อง การ์ตูนคลับแชนเนล มีภาคแรกจำนวน 139 ตอน ปัจจุบันมีภาคสอง ชื่อ  เริ่มฉายเดือนตุลาคม ปี 2018
Studio ผู้ผลิต OLM
เนื้อเรื่อง ภาค 1.
เรื่องราวของอนิเมะเรื่องนี้จะเล่าถึง โยสึบะ โคโคโระ (พากย์เสียงโดย แพรวา สุธรรมพงษ์) เด็กหญิงผู้ไว้ทรงผมทวินเทล บุคลิกน่ารัก และเป็นคนที่หวงของมากๆ เพราะยึดหลักปรัชญาที่ว่า ทุกสิ่งที่มีหัวใจและจิตวิญญาณ
อยู่มาวันหนึ่งก็มีไข่แปลกๆที่เกิดจากดินสอสีแท่งหนึ่ง ก็ได้ฟักตัวออกมาเป็น ลัคกี้ทามะ ตัวเล็กๆตัวนึง และขอร้องให้โคโคโระเก็บเรื่องของโคโคทามะเป็นความลับ ภายใต้พันธสัญญาเดิม เพราะพวกเขามีหน้าที่คืนความสุขให้ประชาชน และยังออกตามหาแฮปปี้สตาร์ เพื่อเลื่อนขั้นตัวเองให้เป็นเทพเจ้าบนสวรรค์ ต่อมาเรื่องราวเริ่มวุ่นวายมากขึ้น เมื่อมีโคโคทามะตัวอื่นๆเริ่มเข้ามายุ่งในชีวิต และมีเทพบางตนคอยขัดขวางภารกิจ
เนื้อเรื่อง ภาค 2.
เด็กสาวชั้นป.5 ได้รับของขวัญจากคุณปู่ คือริบบิ้นสีชมพู วันหนึ่งขณะที่เธอเฝ้าร้านขายของเก่า ก็มีโคโคะทามะปรากฏตัวขึ้น (ริบบิ้น) พร้อมกับกุญแจปริศนา หลังจากนี้ก็มีเรื่องวุ่น ๆ เกิดขึ้น
รายชื่อตอน.
รายชื่อตอนในภาค 1.
ในไทยไม่ฉาย 53-139
รายชื่อตอนในภาค 2.
ยังไม่ฉายในไทย
วอลเลย์บอลหญิงชิงแชมป์เอเชีย รุ่นอายุไม่เกิน 17 ปี 2018

วอลเลย์บอลหญิงชิงแชมป์เอเชีย รุ่นอายุไม่เกิน 17 ปี 2018  หรือในชื่อ เอสเอ็มเอ็ม เอส โคล่า วอลเลย์บอลยุวชนหญิงชิงแชมป์เอเชียอายุไม่เกิน 17 ปี 2018 ตามชื่อของผู้สนับสนุน ซึ่งในปีนี้เป็นการแข่งขันเป็นวอลเลย์บอลระดับยุวชนครั้งที่ 12 ซึ่งมีกำหนดจะจัดขึ้นที่จังหวัดนครปฐม, ประเทศไทย ระหว่างวันที่ 20–27 พฤษภาคม ค.ศ. 2018
ประเทศที่เข้าร่วม.
ในครั้งนี้มีทีมเข้าร่วมการแข่งขันทั้งหมด 13 ทีมสมาชิกของสมาพันธ์วอลเลย์บอลเอเชีย โดยทีมชาติที่เข้าร่วมแบ่งเป็นชาติที่มาจากโซนเอเชียกลาง (4 ทีม), เอเชียตะวันออก (5 ทีม), เอเชียตะวันออกเฉียงใต้ (2 ทีม) และโอเชียเนีย (2 ทีม)
การแบ่งกลุ่ม.
ครั้งนี้เป็นครั้งแรกที่การแข่งขันวอลเลย์บอลยุวชนหญิงชิงแชมป์เอเชียนำระบบการแบ่งกลุ่มใหม่มาใช้ในการแข่งขัน ตามคณะกรรมการบริหารของสมาพันธ์วอลเลย์บอลเอเชียได้มีมติอย่างเอกฉันท์ ในการเปลี่ยนระบบใหม่โดยจะแบ่งกลุ่มตามลำดับของการแข่งขันวอลเลย์บอลยุวชนหญิงชิงแชมป์เอเชีย 2017 โดยแต่ละกลุ่มจะมีกลุ่มละ 3 ทีม ซึ่งกลุ่มแรกจะเป็นกลุ่มของทีมที่มีผลงานที่ดีที่สุดในครั้งที่แล้ว แล้วกลุ่มต่อไปจะเป็นกลุ่มของทีมที่มีผลงานที่ดีที่สุดตามลงมา และกลุ่มสุดท้ายจะมีทีมที่เข้าแข่งขัน 4 ทีม
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
วอลเลย์บอลหญิงชิงแชมป์เอเชีย รุ่นอายุไม่เกิน 18 ปี

วอลเลย์บอลหญิงชิงแชมป์เอเชีย รุ่นอายุไม่เกิน 18 ปี  หรือเดิมเรียกว่า วอลเลย์บอลยุวชนหญิงชิงแชมป์เอเชีย  เป็นการแข่งขันวอลเลย์บอลหญิงสำหรับทีมชาติอายุไม่เกิน 18 ปี ในทวีปเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างประเทศ การแข่งขันจัดขึ้นครั้งแรกในปี ค.ศ. 1997 ได้รับการจัดขึ้นเป็นประจำทุกสองปี โดยจะมีเพียงสองทีมที่ผ่านการคัดเลือกเข้าวอลเลย์บอลหญิงชิงแชมป์โลก รุ่นอายุไม่เกิน 18 ปี
ผู้เล่นทรงคุณค่า.
 (CHN)
 (JPN)
สโมสรฟุตบอลยะดะนาโบน

สโมสรฟุตบอลยะดะนาโบน ([jə.də.nà.bòʊ̯ɰ̃]) เป็นสโมสรฟุตบอลพม่า ตั้งอยู่ที่เมืองมัณฑะเลย์ เป็นหนึ่งในสมาชิกผู้ร่วมก่อตั้งเมียนมาเนชันแนลลีกในปี ค.ศ. 2009 และได้ทำสถิติผู้ชมมากที่สุดถึง 4,000 คนในนัดเปิดฤดูกาล 2017
ผู้เล่น.
ผู้เล่นที่ถูกยืมตัว.
<templatestyles src="Template:Football squad player/styles.css" />